Половином јула 1942. године, Слободан је постављен за политичког комесара батаљона „Бранко Владушић“, који је 3. октобра 1942. године ушао у састав Друге далматинске пролетерске бригаде. У саставу бригаде батаљон је водио борбу против усташа за ослобођење Кијева, Ливна и Посушја, те борбе против Италијана и четника на Врдима изнад Мостара и на Главатичеву, а затим учествовао у бици на Неретви. Особито тешке борбе батаљон је водио са четницима код Калиновика у наступању оперативне групе дивизија НОВЈ после битке на Неретви, 21. марта 1943. године.